Psalam 65 (64)
1
		
	2	Bože koji si na *Sionu,
		hvalospjev ti odgovara1,
		i za tebe ispunjavaju se zavjeti.
	3	Sve do tebe koji slušaš molitvu,
		svako tjelesno biće može dospjeti.
	4	Grješke bijahu jače od mene,
		ali ti brišeš  naše grijehe.
	5	Sretan uzvanik kojeg ti izabereš,
		on će ostati u tvojim *trijemovima.
		Mi ćemo biti nasićeni dobrima iz tvoje kuće,
		*svetim  stvarima iz tvog templa.
		
	6	S pravdom, ti nama odgovaraš čudima,
		Bože spasitelju naš,
		sigurnosti zemlje cijele
		sve do dalekih mora.
		
	7	On učvrsti planine svojom snagom;
		on se opasuje junaštvom.
	8	On utišava buku mora,
		huku njihovih valova
		i gunđanje naroda.
		
	9	Na kraju svijeta, čude se tvojim *znakovima2,
		ti činiš da kriče od radosti predjeli istoka i zapada.
		
	10	Ti si posjetio zemlju, ti si ju napojio;
		ti si ju ispunio bogatstvima.
		Obala Božja obiluje vodom,
		ti pripremaš žito ljudima.
		Evo kako ti pripremaš zemlju:
	11	Opijajući brazde,
		gomilajući njihove grude,
		ti ih natapaš pod pljuskovima,
		ti blagosiljaš sve što klija.
		
	12	Ti krunišeš svoja dobročinstva godišnja,
		i na tvom prolasku plodnost buja.
	13	Pašnjaci pustinjski bivaju zaliveni,
		brijegovi uzimaju jedan pojas od radosti,		
	14	livade se urešavaju stadima;
		ravnice se prekrivaju pšenicom:
		sve klikće i pjeva.

Psalmi